Iуащхьэмахуэ лъапэ Урысейм гъэмахуэ зыгъэпсэхугъуэр къыщызэзыгъэпэщ курорт нэхъыфIу 10-м хабжэ
ТурСтат аналитикэ агентствэм хэIущIыIу ищIащ Урысеймрэ СНГ-мрэ бгылъэ щIыпIэхэм щыIэ я гъэмахуэ зыгъэпсэхупIэхэм я рейтингыр. Абы ипкъ иткIэ Iуащхьэмахуэ лъапэм еханэ увыпIэр иIыгъщ.
Бгылъэ щIыпIэхэм щыIэ курортхэм я рейтингыр яубзыхуащ а зыгъэпсэхупIэхэм яIэ щIэупщIэм, я инфраструктурэм и тэмэмагъым, транспорткIэ къызэрызэгъэпэщам ятещIыхьауэ.
IэщIагъэлIхэм къызэралъытэмкIэ, дызэрыт илъэсым и гъэмахуэ лъэхъэнэм Къэбэрдей-Балъкъэрым къэкIуэнущ туристу, зыгъэпсэхуакIуэу цIыху мин 200 хуэдиз.
